Neuvoston direktiivi 75/442/ETY, annettu 15 päivänä heinäkuuta 1975, jätteistä



Virallinen lehti nro L 194 , 25/07/1975 s. 0039 - 0041

Suomenk. erityispainos Alue 15 Nide 1 s. 0238

Kreikank. erityispainos: Luku 15 Nide 1 s. 0086

Ruotsink. erityispainos Alue 15 Nide 1 s. 0238

Espanjank. erityispainos: Luku 15 Nide 1 s. 0129

Portugalink. erityispainos: Luku 15 Nide 1 s. 0129



NEUVOSTON DIREKTIIVI, annettu 15 päivänä heinäkuuta 1975, jätteistä (75/442/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 ja 235 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että eroavuudet jätteistä huolehtimista koskevien, jäsenvaltioissa sovellettavien tai valmisteilla olevien säännösten kesken voivat johtaa erilaisten kilpailun edellytysten muodostumiseen ja siten vaikuttaa suoraan yhteismarkkinoiden toimintaan, minkä vuoksi on välttämätöntä lähentää lainsäädäntöä perustamissopimuksen 100 artiklassa määrätyllä tavalla, näyttää tarpeelliselta yhdistää lainsäädännön lähentämiseen yhteisön toimia, jotta yksi yhteisön päämääristä ympäristön suojelemiseksi ja elämisen laadun parantamiseksi voidaan saavuttaa kattavamman sääntelyn avulla; tätä tarkoitusta varten olisi annettava öerityissäännöksiä; koska perustamissopimuksessa ei ole annettu tätä varten tarvittavia valtuuksia, on sovellettava perustamissopimuksen 235 artiklaa, kaikkien jätteistä huolehtimiseen liittyvien säännösten keskeisenä tavoitteena olisi oltava ihmisten terveyden ja ympääristön suojeleminen jätteiden keräilyn, kuljetuksen, käsittelyn, varastoinnin ja kaatopaikalle sijoittamisen aiheuttamiltaä haitallisilta vaikutuksilta, jätteiden hyödyntämistä sekä uusiomateriaalien käyttöä olisi edistettävä luonnonvarojen säästämiseksi, Euroopan yhteisöjen toimintaohjelmassa ympäristöalan toimenpiteiksi(3) painotetaan yhteisön toimien tarvetta, mukaan lukien lainsäädännön yhtenäistäminen, irtaimeen tavaraan, jonka omistaja hävittää tai jonka hävittäminen on omistajan velvollisuutena voimassa olevien kansalälisten säännösten perusteella, olisi sovellettava tehokkaita ja yhdenmukaisia jätehuollon säännöksiä, jotka eivät ole esteenä yhteisön sisäiselle kaupalle eivätkä vaikuta kilpailun edellyätyksiin; tämä ei koske radioaktiivisia jätteitä, kaivostoiminnan ja maatalouden jätteitä, eläinten raatoja, jätevesiä, kaasumaisia jätteitä sekä yhteisön erityissäännöissä määritettyjä jätteitä, ympäristönsuojelun varmistamiseksi olisi luotava lupajärjestelmä sellaisia yrityksiä varten, jotka toisen lukuun käsittelevät, varastoivat tai sijoittavat jätteitä, ja laadittava valvontaäjärjestelmä sellaisia yrityksiä varten, jotka huolehtivat omista jätteistään tai keräävät muiden jätteitä, sekä suunnitelma, joka käsittää olennaiset eri jätteiden huolehtimistoimissa huomioon otettavat tekijät, ja se osuus kustannuksista, jota ei kateta jätteestä saatavilla tuotoilla, suoritetaan "saastuttaja maksaa" -periaatteen mukaisesti, ON ANTANUT TÄMÄN DIREKTIIVIN: 1 artikla Tässä direktiivissä tarkoitetaan: a) "jätteellä" ainetta tai esinettä, jonka haltija hävittää tai on velvollinen hävittämään voimassa olevien kansallistenä säännösten mukaan; b) "huolehtimisella" - jätteiden keräystä, lajittelua, kuljetusta, käsittelyä sekä niiden varastointia ja sijoittamista maan päälle tai alle, - jätteiden muuntamistoimia, jotka ovat välttämättömiä jätteen uudelleenkäytön, talteenoton tai kierrättämisen kannalta. 2 artikla 1. Jäsenvaltiot voivat antaa erityisasetuksia tietyistä jäteryhmistä sanotun kuitenkaan rajoittamatta tämän direktiivin soveltamista. 2. Tätä direktiiviä ei sovelleta: a) radioaktiiviseen jätteeseen, b) mineraalivarojen etsimisestä, louhimisesta, käsittelystä ja varastoinnista sekä louhosten toiminnasta syntyviin jätteisiin, c) eläinten raatoihin ja seuraaviin maatalouden jätteisiin: ulosteet ja muut maanviljelyksessä käytetyt aineet, d) jätevesiin, lukuun ottamatta nestemäistä jätettä, e) kaasumaisiin jätteisiin, f) yhteisön erityisasetusten alaisiin jätteisiin. 3 artikla 1. Jäsenvaltioiden on toteutettava aiheelliset toimenpiteet edistääkseen jätteiden vähentämistä, kierrätystä, muuntamista raaka-aineiksi ja mahdollisesti energialähteeksi sekä kaikkia muita jätteiden uudelleenkäyttömenetelmiä. 2. Jäsenvaltioiden on ilmoitettava komissiolle hyvissä ajoin kaikista ehdotuksista säännöksiksi, jotka koskevat edellä esitettyjä toimenpiteitä ja etenkin kaikista säännösehdotuksista, jotka koskevat: a) sellaisten tuotteiden käyttöä, joiden tuottamista jätteistä huolehtimisesta aiheutuu teknisiä vaikeuksia tai kohtuuttomia kustannuksia; b) seuraavien toimien edistämistä: - tiettyjen jätteiden määrän vähentäminen, - jätteiden käsittely kierrättämisen ja uudelleenkäytön kannalta - raaka-aineiden talteenotto ja/tai tiettyjen jätteiden käyttö energian tuotannossa; c) tiettyjen luonnonvarojen käyttöä, mukaan lukien energiavarat, sellaisissa käyttömuodoissa, joissa ne voidaan korvata talteenotetuilla materiaaleilla. 4 artikla Jäsenvaltioiden on toteutettava tarvittavat toimenpiteet sen varmistamiseksi, että jätteistä huolehditaan vaarantamatta ihmisen terveyttä ja vahingoittamatta ympäristöä ja erityisesti, että: - ei vaaranneta vesiä, ilmaa, maaperää, kasveja tai eläimiä; - ei tuoteta melu- tai hajuhaittoja; - ei vahingoiteta maaseutua tai -alueita. 5 artikla Jäsenvaltioiden on perustettava tai nimettävä toimivaltainen viranomainen tai toimivaltaiset viranomaiset, jotka vastaavat tietyllä alueella jätteistä huolehtimisen suunnittelusta, järjestämisestä, lupamenettelystä ja valvonnasta. 6 artikla Edellä 5 artiklassa tarkoitettujen toimivaltaisen viranomaisen tai toimivaltaisten viranomaisten on laadittava niin pian kuin mahdollista yksi tai useampia suunnitelmia erityisesti: - käsiteltävien jätteiden lajit ja määrät, - yleisistä teknisistä vaatimuksista, - sopivista paikoista jätteistä huolehtimiseksi, - erityissäännöksiksi tarvittaviksi tiettyjen jätteiden osalta. Suunnitelma tai suunnitelmat voivat koskea esimerkiksi: - luonnollisia henkilöitä tai oikeushenkilöitä, joilla on jätteistä huolehtimiseen tarvittava pätevyys; - jätehuollon arvioituja kustannuksia; - toimenpiteitä, joilla voidaan kannustaa jätteiden keräilyn, lajittelun ja käsittelyn järkeistämistä. 7 artikla Jäsenvaltioiden on toteutettava tarvittavat toimenpiteet sen varmistamiseksi, että jokainen jätteen haltija: - antaa jätteen yksityisen tai julkisen jätteenkerääjän tai yrityksen käsiteltäväksi, tai - huolehtii jätteistä itse noudattaen 4 artiklan mukaisia toimenpiteitä. 8 artikla Niiden toimenpiteiden noudattamiseksi, jotka on annettu 4 artiklan mukaisesti kaikkien laitosten ja yritysten, jotka huolehtivat jätteiden käsittelystä, varastoinnista tai sijoittamisesta toisen puolesta on saatava siihen lupa 5 artiklassa tarkoitetulta toimivaltaiselta viranomaiselta erityisesti: - käsiteltävien jätteiden määrän ja laadun osalta, - yleisten teknisten vaatimusten osalta, - toteutettavien varotoimien ja - toimivaltaisen viranomaisen pyynnöstä esitettävien jätteiden alkuperää, määränpäätä, käsittelyä sekä jätteiden lajia ja määrää koskevien tietojen osalta. 9 artikla Edellä 5 artiklassa tarkoitetut toimivaltaiset viranomaiset tarkastavat määräajoin 8 artiklassa tarkoitetut laitokset ja yritykset. etenkin siltä osin, täyttävätkö ne luvan edellytykset. 10 artikla Edellä 5 artiklassa mainitut toimivaltaiset viranomaiset valvovat yrityksiä, jotka huolehtivat jätteen kuljetuksesta, keräyksestä, varastoinnista tai sijoittamisesta sekä yrityksiä, jotka keräävät tai kuljettavat jätteen toisen puolesta. 11 artikla "Saastuttaja maksaa" -periaatteen mukaisesti jätteistä huolehtimisen kustannuksista, joista vähennetään mahdollinen hyödyntäminen, vastaa: - jätteen haltija, joka antaa jätteen keräilijälle tai 8 artiklassa tarkoitetun yrityksen haltuun, - ja/tai jätteen aiemmat haltijat tai valmistaja, jonka tuotteesta jäte on peräisin. 12 artikla Jäsenvaltioiden on toimitettava joka kolmas vuosi komissiolle kertomus jätehuoltotilanteesta. Tätä varten 8 ja 10 artiklassa tarkoitetut laitokset ja yritykset velvoitetaan toimittamaan 5 artiklassa tarkoitetulle toimivaltaiselle viranomaiselle tietoja jätteistä huolehtimisesta. Komissio toimittaa kertomuksen tiedoksi muille jäsenvaltioille. Komissio antaa joka kolmas vuosi neuvostolle ja edustajakokoukselle kertomuksen tämän direktiivin täytäntöönpanosta. 13 artikla Jäsenvaltioiden on saatettava tämän direktiivin noudattamisen edellyttämät toimenpiteet voimaan 24 kuukauden kuluessa sen tiedoksi antamisesta ja ilmoitettava tästä komissiolle viipymättä. 14 artikla Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 15 artikla Tämä direktiivi on osoitettu kaikille jäsenvaltioille. Tehty Brysselissä 15 päivänä heinäkuuta 1975. Neuvoston puolesta Puheenjohtaja M. RUMOR (1) EYVL N:o C 32, 11.2.1975, s. 36 (2) EYVL N:o C 16, 23.1.1975, s. 12 (3) EYVL N:o C 112, 20.12.1973, s. 3